recursal/SuperWikiNEXT-32B huggingface dataset:
**Միլան Բարոշը** (չեխ.՝ Milan Baroš; հոկտեմբերի 28, 1981(1981-10-28)[…], Valašské Meziříčí), չեխ ֆուտբոլիստ, որը հանդես է գալիս թուրքական Անթալիասպոր ակումբում, ինչպես նաև Չեխիայի ազգային հավաքականում։

Պրոֆեսիոնալ կարիերա
-------------------

Ծնվել է Չեխոսլովակիայի Վիգանտիցե քաղաքում։ Միլան Բարոշի ֆուտբոլային պրոֆեսիոնալ կարիերան սկսել է Օստրավայի Բանիկում, որի երիտասարդական թիմում խաղացել է 1993-ից 1998 թվականը։ Այնուհետև մինչ 2001 թվականի վերջը խաղացել է Բանիկի առաջին թիմում՝ 76 խաղում խփելով 23 գոլ՝ այդպիսով դառնալով տեղի երկրպագուների սիրելին, որին քնքշորեն անվանում էին Բարի, Միլանեսա, իսկ ավելի հաճախ՝ Օստրավայի Մարադոնա։ Երիտասարդ գոլահարի արդյունավետ խաղը Լիվերպուլի սելեկցիոներների աչքից չի վրիպում, և 2001-2002 թվականի ձմեռային տրանսֆերային պատուհանի ժամանակ նա տեղափոխվում է Անգլիա։

Երեք տարի խաղալով Լիվերպուլում՝ 69 խաղում խփում է 19 գոլ։ 2004 թվականին Եվրոպայի առաջնության ընթացքում նա դառնում է լավագույն ռմբարկու՝ խփելով 5 գոլ, իսկ Չեխիայի հավաքականը հասնում է կիսաեզրափակիչ։ 2005 թվականը լավ դասավորվեց Բարոշի համար. Լիվերպուլը հաղթող ճանաչվեց Չեմպիոնների Լիգայում, իսկ Բարոշը 2 գոլ խփեց։ 2006-ը կարելի էր անհաջող համարել ֆուտբոլիստի համար 8 գոլ Վիլլայում, որտեղ նա տեղափոխվեց Լիվերպուլից մոտ 10 միլիոն դոլարով, ինչպես նաև Չեխիայի անհաջողությունը Մունդիալ 2006-ում։ 2007-ը նոր էջ է չեխ ֆուտբոլիստի համար. հունվարի 22-ին նա տեղափոխվեց Լիոնի Օլիմպիկ իր նախկին մարզիչ Ուլիեի մոտ՝ 3.5 տարվա պայմանգրով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2 3 4  Չեխիայի ազգային գրադարանի կատալոգ
3. 1 2  FBref.com(բազմ․)

Արտաքին հղումներ
----------------

* Պաշտոնական կայք (չեխերեն)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · iDNES.cz · L’Équipe · LFP · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ԹՖՖ (խաղացող) · Չեխիայի ֆուտբոլի առաջնություն · Չեխիայի ֆուտբոլի ասոցիացիա · ՈւԵՖԱ · ՖԻՖԱ · ČSFD · Internet Movie Database |
|  |
| Բառարաններ և հանրագիտարաններ | Munzinger |
|  |
| Չափորոշչային վերահսկողություն | GND: 1246856034 · GTAA: 80053 · NKC: js20050711001 · VIAF: 84236765 · WorldCat VIAF: 84236765 |

 |
**Խուան Իգնասիո Դինեննո Դե Կարա** (իսպ.՝ Juan Ignacio Dinenno De Cara օգոստոսի 28, 1994(1994-08-28), Ռոսարիո, Սանտա Ֆե նահանգ, Արգենտինա), արգենտինացի ֆուտբոլիստ, «Բարսելոնա» ակումբի հարձակվող։

Ակումբային կարիերա
------------------

Դիննենոն «Ռասինգ» ակումբի սան է։ 2013 թվականի հոկտեմբերի 13-ին «Էստուդիանտես» ակումբի դեմ խաղի ժամանակ իր նորամուտն է նշել Արգենտինայի ֆուտբոլի առաջնությունում։ Նոյեմբերի 16-ին «Կիլմես» ակումբի դեմ խաղի ժամանակ Խուանը իր առաջին գոլն է խփել «Ռասինգ» ակումբի կազմում։ 2014 թվականի ամռանը Դինեննոն վարձավճարով տեղափոխվել է «Տեմպերլեյ» ակումբ։ Օգոստոսի 9-ին «Ուրական» ակումբի դեմ խաղի ժամանակ իր նորամուտն է նշել Արգենտինայի ֆուտբոլի երկրորդ կարգի առաջնությունում։ Օգոստոսի 24-ին «Պատրոնատո» ակումբի դեմ խաղի ժամանակ Խուանը իր առաջին գոլն է խփել «Տեմպերլեյ» ակումբի կազմում։ Այդ մրցաշրջանում Դինեննոն իր թիմին օգնել է դուրս գալ բարձրագույն լիգա։

2016 թվականի սկզբին Խուանը վարձավճարով տեղափոխվել է «Ալդոսիվի» ակումբ։ Փետրվարի 6-ին «Օլիմպո» ակումբի դեմ խաղի ժամանակ իր նորամուտն է նշել նոր ակումբում։ Ապրիլի 23-ին «Օլիմպո» ակումբի դեմ խաղի ժամանակ իր առաջին գոլն է խփել «Ալդոսիվի» ակումբի կազմում։

2017 թվականի սկզբին Դինեննոն վարձավճարով տեղափոխվել է էկվադորական «Դեպորտիվո Կուենկա» ակումբ։ Հունվարի 29-ին խաղացել է գուայակիլյան «Բարսելոնա» ակումբի դեմ։ Այդ խաղում Խուանը իր առաջին գոլն է խփել «Դեպորտվո Կուենկա» ակումբի կազմում։ Հարավամերիկյան գավաթի ժամանակ բոլիվիական «Օրիենտե Պետրոլերո» ակումբի դեմ խաղի ժամանակ գոլ է խփել։ 2018 թվականի սկզբին Դինեննոն վարձավճարով տեղափոխվել է գուայակիլյան «Բարսելոնա»։ Փետրվարի 17-ին «Ունիվերսիդադ Կատոլիկա» ակումբի դեմ խաղում նա իր նորամուտն է նշել նոր թիմում։ Այդ խաղում նաև իր առաջին գոլն է խփել «Բարսելոնա» ակումբի կազմում։ Մարտի 7-ին Հարավամերիկյան գավաթի ժամանակ պարագվայական «Խեներալ Դիաս» ակումբի դեմ խաղում աչքի է ընկել խփած գոլով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Эстудиантес VS. Расинг Авельянеда 1:0» (անգլերեն). soccerway.com. 2013 թ․ հոկտեմբերի 13.
4. ↑  «Кильмес VS. Расинг Авельянеда 1:1» (անգլերեն). soccerway.com. 2013 թ․ նոյեմբերի 16.
5. ↑  «Уракан VS. Темперлей 3:0» (անգլերեն). soccerway.com. 2014 թ․ օգոստոսի 9.
6. ↑  «Патронато VS. Темперлей 0:1» (անգլերեն). soccerway.com. 2014 թ․ օգոստոսի 24.
7. ↑  «Альдосиви VS. Олимпо 3:0» (անգլերեն). soccerway.com. 2016 թ․ փետրվարի 6.
8. ↑  «Олимпо VS. Альдосиви 2:1» (անգլերեն). soccerway.com. 2016 թ․ ապրիլի 23.
9. ↑  «Ориенте Петролеро VS. Депортиво Куэнка 1:1» (անգլերեն). soccerway.com. 2017 թ․ ապրիլի 7.
10. ↑  «Депортиво Куэнка VS. Барселона Гуаякиль 1:1» (անգլերեն). soccerway.com. 2017 թ․ հունվարի 29.
11. ↑  «Барселона Гуаякиль VS. Универсидад Католика Кито 3:2» (անգլերեն). soccerway.com. 2018 թ․ փետրվարի 17.
12. ↑  «Хенераль Диас VS. Барселона Гуаякиль 2:1» (անգլերեն). soccerway.com. 2018 թ․ մարտի 7.

Արտաքին հղումներ
----------------

* Վիճակագրությունը soccerway կայքում
* Պրոֆիլը sports.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · Soccerway · Transfermarkt (խաղացող) |

 |
**Դինո Սանի** (պորտ.՝ Dino Sani, մայիսի 23, 1932(1932-05-23), Սան Պաուլո, Բրազիլիա) , բրազիլացի հայտնի ֆուտբոլիստ և մարզիչ, խաղացել է Բրազիլիայի ֆուտբոլի ազգային հավաքականի կազմում և 1958 թվականին դարձել է աշխարհի չեմպիոն։

Կենսագրություն
--------------

Դինո Սանին 1960 թվականին
Դինո Սանին իր կարիերան սկսել է «Պալմեյրաս» ակումբում, իսկ հետո վարձակալությամբ հանդես է եկել «XV նոյեմբեր» ակումբում, այնուհետև՝ «Կոմերսիալ» ակումբում։ 1954 թվականին տեղափոխվել է «Սան Պաուլու», որի կազմում 1957 թվականին դարձել է նահանգի չեմպիոն։

1958 թվականին Սանին Բրազիլիայի ֆուտբոլի ազգային հավաքականի կազմում նվաճել է աշխարհի գավաթը։ Հավաքականի կազմում խմբային փուլում խաղացել է երկու խաղ։ 1959 թվականին Սանին մեկ միլիոն դոլարով տեղափոխվել է արգենտինական «Բոկա Խունիորս», իսկ հետո՝ իտալական «Միլան», որի կազմում 1963 թվականին դարձել է Իտալիայի չեմպիոն և գավաթակիր։ Սանին իր կարիերան ավարտել է «Կորինտիանս» ֆուտբոլային ակումբում։

Ֆուտբոլիստի կարիերան ավարտելուց հետո Սանին անցել է մարզչական աշխատանքի և մարզել այնպիսի ֆուտբոլիստների, ինչպիսիք են Պաուլո Կարպեժանին, Ֆերեյրան, Լեոնարդո Ժոզե «Ֆլամենգոյում», Ռուբեն Պասը։ 1970 թվականին նրան առաջարկել են Բրազիլիայի ֆուտբոլի ազգային հավաքական գլխավոր մարզչի պաշտոնը, սակայն նա հրաժարվել է։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. ↑  «Дино Сани - звезда бразильского футбола и игрок сборной Бразилии». *torcida.com.ru*. Արխիվացված է օրիգինալից 2019 թ․ հոկտեմբերի 12-ին. Վերցված է 2019 թ․ հոկտեմբերի 12-ին.
3. ↑  «Дино Сани». *acmilanfan.ru*. Արխիվացված է օրիգինալից 2019 թ․ հոկտեմբերի 12-ին. Վերցված է 2019 թ․ հոկտեմբերի 12-ին.

Արտաքին հղումներ
----------------

* Դինո Սանին Միլանի կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Sambafoot · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |
**Ձայն բարբառոյ...**, 1991 թվականին «Հայֆիլմ» կինոստուդիայում նկարահանված հայկական ֆիլմ։ Նկարահանվել է Աղասի Այվազյանի «Սինյոր Մարտիրոսի արկածները» վիպակի մոտիվներով։

Սյուժե
------

Վաճառական Մարտիրոսը շրջում է աշխարհեաշխարհ՝ որոնելով բարին ու գեղեցիկը և հաճախ բախվում կյանքի անկատարությանը։ Ի վերջո, վերադառնում է իր վանքը և գտնում այն լքված։

Գլխավոր դերերում
----------------

* Մարտիրոս – Վիգեն Չալդրանյան
* Թոմազո – Միքայել Պողոսյան
* Կոլոմբինա, գուշակուհի, արևելյան կին, Կոռնելիա – Մարինե Ղուկասյան

Դերերում
--------

Արա Ստեփանյան, Կարեն Ջանիբեկյան, Վլադիմիր Մսրյան, Ռաֆայել Քոթանջյան, Ռուդոլֆ Ղևոնդյան, Վարդան Պետրոսյան, Արմեն Մարության, Գեորգի Վանյան, Սերգեյ Մկրտչյան, Հասմիկ Տեր-Կարապետյան, Եվգենի Ներսիսյան, Կառլ Մարտիրոսյան, Լ. Հովսեփյան, Վ. Հովակիմյան, Ս. Պողոսյան, Զ. Համբարձումյան, Ս. Գյումիշյան, Եվգենի Եվստիգնեև

Դրվագներում
-----------

կոմպոզիտոր Ավետ Տերտերյան, գրականագետ Լևոն Ներսիսյան, կինոքննադատներ Կարեն Քալանթար, Սուրեն Հասմիկյան, ինչպես նաև՝ Ռուբեն Կարապետյան, Ա. Մխիթարյան, Վ. Ստեփանյան, Ս. Աջաբխանյան, Գ. Արազյան, Ս. Առաքելյան, Հ. Աբրահամյան, Մ. Զաքարյան, Ժ. Նալբանդյան, Ա. Այվազյան, Ա. Պառավյան, Ե. Պոդպոմոգովա, Կ. Էքմեքչյան (Կալաֆատիս), Հ. Գասպարյան

Ծանոթագրություններ
------------------

1. ↑  «Ձայն բարբառոյ...». Արխիվացված է օրիգինալից 2014 թ․ հունիսի 25-ին. Վերցված է 2015 թ․ փետրվարի 1-ին.

Արտաքին հղումներ
----------------

* Ֆիլմը matyan.am կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**«Քաղաքը»** (հինդի՝ कस्बा, *Kasba*), 1991 թվականի հնդկական դրամատիկ ֆիլմ։ Սցենարի հեղինակը և ռեժիսորը Կումար Շահանին է։ Սյուժեի հիմքում ընկած է ռուս գրող Անտոն Պավլովիչ Չեխովի «Ձորակում» վիպակը։ Ֆիլմը կարևոր աշխատանք է համարվում հնդկական զուգահեռ կինոյի շարժման մեջ։ Դա այդ ուղղության վերջին ֆիլմերից մեկն է եղել, որից հետո այն սպառել է իրեն 1990-ական թվականների սկզբներին։

Դիպաշար
-------

Սյուժեն կենտրոնացած է Մանիր անունով քաղաքայի փոքր ձեռնարկատիրոջ շուրջ, որն ստանում է մեծ շահույթ՝ խաբելով մարդկանց և նրանց վաճառելով ոչ թարմ սնունդ։ Նրա գործերը վարում է հարսը՝ Տեժուն, որն ամուսնացած էր Մանիրի՝ մտավոր հետամնաց կրտսեր որդու հետ։ Մանիրի ավագ որդին վերադառնում է քաղաք, որպեսզի ամուսնանա, սակայն նրա գործերն սկսում են անհաջող ընթանալ։ Նա փախչում է կնոջից ամուսնական գիշերվանից հետո, և նրան ձերբակալում է Դելիի ոստիկանությունը։ Ոստիկանները քննում են նրա գործերը՝ կապված բիզնեսի հետ, իսկ Տեժուն ագահությունից սկսում է խելքը կորցնել։

Մրցանակներ և քննադատություն
---------------------------

«Քաղաքը» ֆիլմը դարձել է Կումար Շահանիի երրորդ ֆիլմն է, որն ստացել է *Filmfare Awards* «Քննդատների կարծիքով լավագույն ֆիլմ» անվանակարգում։

«Քաղաքը» ֆիլմն ստացել է դանդաղ և մելոդրամատիկ ֆիլմի բնութագիր, որը բնութագրական չէ Շահանիի ոճի համար։ *Ellipsis* կինոբլոգը դրական կարծիք է հայտնել ֆիլմի մասին՝ նշելով, որ «ֆիլմի ամենատպավորիչ գեղագիտական տարրերից մեկը կինոխցիկի դիրքավորումն է, որը շարժվում է հերոսների հոգեբանական և զգացմունքային վիճակներին զուգահեռ, իսկ պատուհանները և դռան խորշերը բազմիցս հայտնվում են հերոսների գործողությունների ընթացքում այն ձևով, որ արտաքին բնանկարները միահյուսվում են ներքին ձևավորման հետ՝ ստեղծելով սոցիալական իներցիայի և նույնիսկ գյուղական դեկադանսի տպավորություն։ Երբեմն Շահանին շեշտադրում է ծեսերը և ավանդույթները, որոնք կապված են ընտանիքի պատմության հետ, որը հիշեցնում է փիլիսոփայական մերձեցում է ստեղծում՝ բնութագրական մարդաբանների համար»։

Ծանոթագրություններ
------------------

1. ↑  Կաղապար:Книга:EoIC
2. ↑  «Previous Awards: Critics Award for Best Film» (անգլերեն). The Times of India. Արխիվացված է օրիգինալից 2014 թ․ դեկտեմբերի 18-ին. Վերցված է 2019 թ․ հոկտեմբերի 19-ին.
3. ↑  «Kasba Review». ELLIPSIS. Արխիվացված է օրիգինալից 2017 թ․ հոկտեմբերի 18-ին. Վերցված է 2017 թ․ հոկտեմբերի 17-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · Rotten Tomatoes |

 |
**Գիորգի Ճելիձե** (վրաց.՝ გიორგი ჭელიძე, հոկտեմբերի 24, 1986(1986-10-24), Բաթում, Վրացական ԽՍՀ, ԽՍՀՄ), վրացի պրոֆեսիոնալ ֆուտբոլիստ, հարձակվող։

Կարիերա
-------

### Ակումբային

2002-2003 թվականներին հանդես է եկել վրացական «Մերանի» ակումբի կազմում։ 2003-2004 թվականներին հանդես է եկել վրացական «Թբիլիսի» ակումբի կազմում։ 2003-2004 թվականներին նաև վարձավճարով հանդես է եկել վրացական «Օլիմպի Թբիլիսի» ակումբի կազմում։ 2004-2005 թվականներին հանդես է եկել վրացական «Դինամո Բաթում» ակումբի կազմում։ 2005-2008 թվականներին հանդես է եկել ռուսական «Լոկոմոտիվ Մոսկվա» ակումբի կազմում։ 2007 թվականին վարձավճարով հանդես է եկել ուկրաինական «Զարյա Լուգանսկ» ակումբի կազմում։ 2007 թվականին վարձավճարով նաև հանդես է եկել վրացական «Զեստաֆոնի» ակումբի կազմում։ 2008 թվականին հանդես է եկել վրացական «Դինամո Բաթում» ակումբի կազմում։ 2008 թվականին նաև հանդես է եկել ադրբեջանական «Նեֆթչի Բաքու» ակումբի կազմում։ 2009 թվականին հանդես է եկել վրացական «Օլիմպի» ակումբի կազմում։ 2009 թվականին նաև հանդես է եկել թուրքական «Սամսունսպոր» ակումբի կազմում։ 2010 թվականին հանդես է եկել իսրայելական «Սեկցիա» ակումբի կազմում։ 2010 թվականին նաև հանդես է եկել վրացական «Սիոնի» ակումբի կազմում։

### Ազգային հավաքական

2006 թվականին 1 խաղ է անցկացրել Վրաստանի ազգային հավաքականի կազմում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «29.10.2005. Матч Локомотив Москва - Сатурн Московская область в турнире Российская Футбольная Премьер-Лига». *xn-----6kccokaufelrkvujhdiac3wjc.xn--p1ai*. Վերցված է 2017 թ․ փետրվարի 24-ին.(չաշխատող հղում)

Արտաքին հղումներ
----------------

* Վիճակագրութունը *National Football Teams* կայքում(անգլ.)
* Георгий Нодарович Челидзе. Профиль football.lg.ua

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerway · Transfermarkt (խաղացող) · ԹՖՖ (խաղացող) |

 |
**Զբիգնև Կազիմեժ Բոնեկ** (լեհ.՝ Zbigniew Kazimierz Boniek ('zbigɲɛf 'bɔɲɛk)) մարտի 3, 1956(1956-03-03), Բըդգոշչ, Լեհաստան, լեհ ֆուտբոլիստ, մարզիչ, մարզական գործիչ, Լեհաստանի ֆուտբոլի ֆեդերացիայի նախագահ։ Պելեի կողմից դասվել է հարյուրամյակի 125 լավագույն ֆուտբոլիստների շարքին։

Կարիերա
-------

### Ակումբային

Ֆուտբոլ սկսել է խաղալ «Զավիշա» ակումբում, այնուհետև տեղափոխվել է «Վիդզև» ակումբ։ Բոնեկը այն առաջին լեհերից էր, որ հանդես է եկել եվրոպական առաջատար ակումբներում։ 1982 թվականին վերադառնալով Յուվենթուս, Բոնեկն անմիջապես ընդգրկվում է թիմի հիմնական կազմում։ Նրա խաղընկերը եղել է Միշել Պլատինին։

Ջովաննի Տրապատոնիի ղեկավարության ժամանակ Բոնեկը 1984 թվականին դարձել է ՈՒԵՖԱ-ի գավաթակիրների գավաթի հաղթող, իսկ 1985 թվականին՝ ՈՒԵՖԱ-ի Սուպեր գավաթի հաղթող։ Պատմության մեջ Յուվենթուսը դարձավ առաջին ակումբը, որի թանգարանը միաժամանակ զարդարվել է միաժամանակ երեք «ռազմավարով»․ մինչ այդ «Ծեր Սինյորաները» նվաճել էին միայն 1979 թվականի ՈՒԵՖԱ-ի գավաթը։

### Միջազգային կարիերա

1982 թվականի աշխարհի առաջնության ժամանակ թիմի կազմում նվաճել է բրոնզե մեդալ։ Նույն առաջնությունում Բելգիայի հավաքականի խաղի ժամանակ դարձել է հեթ-տրիկի հեղինակ։ Լեհասատանի ազգային հավաքականի կազմում անց է կացչել 80 հանդիպում, դարձել 24 գոլի հեղինակ։

Մարզչական կարիերա
-----------------

Պրոֆեսիոնալ կարիերայի ավարտից հետո Զբիգնև Բոնեկը մի քանի տարի մարզել է իտալական ոչ հայտնի ակումբներ, որից հետո դարձել է Լեհական ֆուտբոլի միության փոխնախագահը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  90minut.pl (польск.) — 2003.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | 90minut · BDFA · eu-football.info (խաղացող) · FootballDatabase.eu · L’Équipe · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |
|  |
| 

|  Չափորոշչային վերահսկողություն |
| --- |
|  |
| GND: 1156435919 · ISNI: 0000000113702579 · LCCN: n2013047655 · NLP: a0000001178314 · NUKAT: n96001362 · VIAF: 166170383 · WorldCat VIAF: 166170383 |

 |

 |
**Պրեստո** (անգլ.՝ *Presto*), 2008 թվականի Pixar ստուդիայի կարճամետրաժ մուլտֆիլմ, որը ցուցադրվել է լիամետրաժ ՎԱԼԼ-Ի մուլտֆիլմի ցուցադրությունից առաջ։ Մուլտֆիլմի ոճը նման է 1940-ական թվականների *Warner Brothers*-ի (մուլտֆիլմեր Բագզ Բաննիի մասին) և MGM-ի (Թոմ և Ջերի) անիմացիոն նկարներներին։

Սյուժե
------

Հայտնի աճպարար Պրեստո Դիջիոտաջիոնին (պրեստիդիժիտացիա բառից) պատրաստվում է գլխարկով և նապաստակով հայտնի հնարքը կատարել։ Իսկ ինքը՝ նապաստակը (Ալեք Ազամ մականունով) նստած է թռչնի վանդակի մեջ՝ հանդերձարանում և տառապում է սովից։ Նապաստակի համար դա կրկնակի ցավալի է, քանի որ ցանկալի գազարը նրան շատ մոտ է։ Պրեստոն ունի զգուշորեն խնայված մի գաղտնիք, գաղտնիքը կախարդի գլխարկն է, որը միացված է երկկողմանի պորտալով և գլխարկի մեջ գցած ցանկացած բան անմիջապես հայտնվում է մեկ այլ վայրում։ Այսպիսով, բեմի ետևում Ալեքին գլխարկը հագցնելով, Պրեստոն բեմի վրա հանում է նապաստակին գլխարկից։ Դժբախտաբար Պրեստոյի համար, այդ օրը Ալեքը միանգամայն սոված է և հրաժարվում է մասնակցել ներկայացմանը, քանի դեռ չի ստացել գազարը։ Հնարամիտ նապաստակին գլխարկից դուրս բերելու բոլոր փորձերը շատ ցավոտ են վերջանում Պրեստոյի համար։ Հանդիսատեսը հիացած է, նրանց թվում է դա իրական ներկայացում։ Գլխարկից հայտնվում է ամեն ինչ՝ մկան թակարդ, որը բռնում է Պրեստոյի մատները, նրա գլխարկի մեջ նետված ձուն, աճպարարի սեփական տաբատը, որը նրա հագին էր, շատ երկար սանդուղք և այլն։ Ի վերջո, շփոթվելով կուլիսների հակակշիռների մեջ, Պրեստոն հայտնվում է բեմի վերևում, ապա արագորեն սկսում է ընկնել լուսավորման լամպերի, տարբեր բուտաֆորիայի եւ դաշնամուրի ուղեկցությամբ։ Իր ազատությունով ուրախացած Ալեքը սկսում է խղճալ տիրոջը և վերջին պահին օգնության է հասնում գլխարկից դուրս գալով։ Վայրկյանանոց շփոթությունից հետո, որն առաջացել էր դաշնամուրի ընկնելուց հետո, hանդիսատեսը պատվացույց է անում այդքան հաջող ավարտված հնարքը։ Ի երախտագիտության փրկության Պրեստոն պարգևատրում է Ալեքին տալով այդքան ցանկալի գազարը և հետագայում նրանք սկսում են հնարքները ցույց տալ միասին։

Մրցանակներ և անվանակարգեր
-------------------------

| Պրեստ մուլտֆիլմի անվանակարգները |
| --- |
| Մրցանակ
  | Անվանակարգ
  | Անվանակիր
  | Արդյունք
  |
| «Օսկար» մրցանակ (2009)
  | Լավագույն կարճամետրաժ անիմացիոն ֆիլմ
  | Դագ Սվիտլենդ
  | Անվանակիր
  |
| Annie Awards (2009)
  | Լավագույն կարճամետրաժ անիմացիոն ֆիլմ
  |  | Անվանակիր |

Ծանոթագրություններ
------------------

1. ↑  Internet Movie Database — 1990.
2. ↑  Presto на сайте Pixar Արխիվացված 2008-07-09 Wayback Machine(անգլ.)
3. ↑  Дополнение к книге Дэйва Смита *Disney A to Z: The Official Encyclopedia* (2006)(անգլ.)
4. ↑  «Awards for Presto» (անգլերեն). Արխիվացված օրիգինալից 2012 թ․ մարտի 15-ին. Վերցված է 12 июля 2009-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database |

 |
**Ալեքսանդր Իվանովիչ Պոդոլյակ** (ռուս.՝ Александр Иванович Подоляк, հունվարի 5, 1962(1962-01-05), Կուրսկ, ԽՍՀՄ), խորհրդային և ռուս ֆուտբոլիստ, կիսապաշտպան։

Կենսագրություն
--------------

Կուրսկի թիվ 3 ՄՊՄԴ-ի և «Սչյոտմաշ» սիրողական թիմի սան է։ 1983-1987 թվականներին խաղացել է Կուրսկի «Ավանգարդի» կազմում, անցկացրել է 122 հանդիպում, խփել 23 գոլ։ 1988 թվականին տեղափոխվել է «Կուբան», որտեղ անցկացրել է 18 խաղ և խփել 1 գնդակ, որից հետո նույն թվականին համալրել է Մոսկվայի «Լոկոմոտիվի» շարքերը, որտեղ խաղացել է ԽՍՀՄ Բարձրագույն լիգայի 6 հանդիպումներում։

1989 թվականին վերադարձել է «Ավանգարդ», 21 խաղում խփել է 4 գոլ, որից հետո վերադարձել է «Կուբան», որտեղ էլ ավարտել է մրցաշրջանը՝ անցկացնելով 19 խաղ և խփելով 2 գոլ։ 1990-ի մրցաշրջանը սկսել է «Կոտայքում», խաղացել է 29 հանդիպում, որոնցում աչքի է ընկել 6 գոլով, որից հետո կրկին վերադարձել է «Կուբան», որտեղ այդ տարի անցկացրել է 8 հանդիպում և խփել 1 գնդակ։

1991 թվականին տեղափոխվել է Վորոնեժի «Ֆակել», խաղացել 10 հանդիպում, որից հետո կրկին վերադարձել է «Կուբան», որի կազմում այդ տարի անցկացրել է 24 հանդիպում։

1992 թվականի մրցաշրջանը սկսեց սլավոնական «Նիվայում», խաղաց 1 խաղ, որից հետո վերջին անգամ վերադարձավ «Կուբան», որտեղ էլ ավարտեց մրցաշրջանը՝ նորամուտը նշելով Ռուսաստանի բարձրագույն լիգայում, որտեղ անցկացրեց 24 հանդիպում։

Պրոֆեսիոնալ կարիերայի ավարտից հետո շարունակել է զբաղվել ֆուտբոլով սիրողական մակարդակով, գլխավորել է «Հաշիվմաշ Եդինայա Ռոսիա» վետերանների թիմը։

Անձնական կյանք
--------------

Կան երեք եղբայրներ՝ Վալերի, Օլեգ (բլիզնեց) և Յուրին, որոնք նույնպես ֆուտբոլիստներ են եղել, միասին խաղացել են «Ավանգարդում»։ Որդին Ալեքսանդր և եղբորորդին Իվան, նրանք նույնպես ֆուտբոլիստներ են։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Профиль на сайте footbook.ru
3. ↑  «Футбольная династия Подоляков». Արխիվացված է օրիգինալից 2016 թ․ մարտի 4-ին. Վերցված է 2020 թ․ օգոստոսի 23-ին.

Արտաքին հղումներ
----------------

* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Transfermarkt (խաղացող) |

 |
**«Կորցրած ընկույզը»** (անգլ.՝ Gone Nutty), *Blue Sky Studios*-ի «Սառցե դարաշրջան» շարքի կարճամետրաժ մուլտֆիլմ, որտեղ գլխավոր հերոսը Սկրատ անունով սկյուռն է։ 2004 թվականին մուլտֆիլմը առաջադրվել է «Օսկար» մրցանակի «Լավագույն կարճամետրաժ անիմացիոն ֆիլմ» անվանակարգում։

Սյուժե
------

Սկրատը հերթական կաղինը բերում է մեծ ծառի մոտ, որը լի էր այլ կաղիններով։ Մնացել էր միայն մեկ ազատ տեղ, և առնետասկյուռը համառորեն փորձում է խցկել իր կաղինն այդտեղ։ Բայց այն ոչ մի կերպ չէր ամրանում փոսիկի մեջ և անընդհատ դուրս էր պրծնում այդտեղից։ Մի քանի անհաջող փորձերից հետո Սկրատին ամեն դեպքում հաջողվում է խցկել կաղինը փոսի մեջ, ինչի պատճառով մնացած բոլոր կաղինները սկսում են փչակով գլորվել ծառից։ Սկրատը փորձում է դրանք բոլորը հավաքել, բայց կաղինները զառիվայրից թափվում են նրա հետ։ Ընկնելով մեծ բարձրությունից՝ Սկրատը սկսում է հավաքել կաղինները մեծ գնդի մեջ։ Կաղիններով գնդի հետ Սկրատը ընկնում է գետնին։

Կաղիններից մեկը, շարունակելով ընկնել, թռչում է Սկրատի գլխի ուղղությամբ՝ սրընթաց հավաքելով արագություն և սկսելով վառվել։ Սկրատը փորձում է դուրս գալ փոսից, որի մեջ ընկել էր, իսկ ձեռքերը մնացել էին նրա մեջ։ Կաղինն ընկնում է ուղիղ Սկրատի վրա, որը ուժեղ հարվածից ճեղքում է սառույցը։ Սկսում է մայրցամաքների դրեյֆը, և բոլոր կաղինները գնում են տարբեր ուղղություններով։ Սկրատը մնում է փոքրիկ սառցակտորի վրա վերջին ածխացած կաղնի հետ, որը միանգամից փշրվում է։ Մնում է միայն կաղնի գլխամասը, որը Սկրատը ընկճված հագցնում է իր գլխին։

Ծանոթագրություններ
------------------

1. 1 2 3
2. ↑  «The 76th Academy Awards (2004) Nominees and Winners». *The Academy of Motion Picture Arts and Sciences*. 2004 թ․ փետրվարի 29. Վերցված է 2012 թ․ հուլիսի 24-ին.

Արտաքին հղումներ
----------------

* Պաշտոնական կայք
* Gone Nutty(անգլ.) ֆիլմը Internet Movie Database կայքում
* «Gone Nutty»(անգլ.) Big Cartoon DataBase կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
*Սառցե դարաշրջան* |
| --- |
|  |
| 
* *Սառցե դարաշրջան* (2002)
* *Գլոբալ տաքացում* (2006)
* *Դինոզավրերի դարաշրջան* (2009)
* *Կոնտինենտալ տեղաշարժ* (2012)

 |
|  |
| Շորտեր | 
* *Կորցրած ընկույզը' ' (2002)*
* *Չկա ժամանակ ընկույզների համար* (2006)
* *Սիդ, գոյության կռիվ* (2008)

 |
|  |
| Խաղեր | 
* Ice Age 2: The Meltdown
* Ice Age: Dawn of the Dinosaurs

 |
|  |
| Այլ | 
* Սկրատ
* հերոսներ
* *Սառցե դարաշրջան. Հսկա Սուրբ Ծնունդ* (2011)

 |

 |
**Դելմա Գոնսալվեշ** (պորտ.՝ Delma Gonçalves, մայիսի 19, 1975(1975-05-19), Ռիո դե Ժանեյրո, Բրազիլիա, նաև հայտնի է որպես Պրետինիա, պորտ.՝ Pretinha), բրազիլիացի կին ֆուտբոլիստ, հարձակվող։ Օլիմպիական խաղերի արծաթե կրկնակի մեդալակիր։ Չորս աշխարհի առաջնությունների և չորս Օլիմպիադաների մասնակից։

Կարիերա
-------

### Ակումբային

Ֆուտբոլ սկսել է խաղալ փողոցում եղբայրների հետ։ 14 տարեկան հասակում նշել է նորամուտը Մենդանիա ակումբում։ 1991 թվականին առաջին անգամ հրավիրվել է ազգային հավաքական, որից հետո ստորագրել է պայմանագիր Վասկո դա Գամայի հետ։

2001 թվականին ընտրվել է Վաշինգտոն Ֆրիդ ակումբի դրաֆթում։ Խփել է միակ գնդակը լիգայի առաջին խաղում. Մրցաշրջանի ավարտից հետո 2001 թվականին տեղափոխվել է Սան-Խոսե Սայբեր Րեյս։

Սայբեր Րեյսի գլխավոր մարզիչ Իեն Սոյերսը խաղացողին տեղափոխել է կիսապաշտպանություն։ 2003 թվականի հունիսին երկու գնդակ է խփել իր նախկին թիմի՝ Վաշինգտոն Ֆրիդին։ 2003 թվականի հուլիսին լուրջ վնասվածք է ստացել Բրազիլիա-ԱՄՆ ընկերական հանդիպման ժամանակ, որի պատճառով բաց է թողել մրցաշրջանի մնացած մասը։

WUSA-ի լուծարումից հետո մնացել է առանց ակումբի։ Աթենքի օլիմպիադայում հանդես է եկել ազատ գործակալի կարգավիճակում։ 2005 թվականին պայմանագիր է ստորագրել ճապոնական կոդ Լեոնեսա ակումբի հետ, որում հանդես է եկել մինչև 2008 թվականը։

2009 թվականին ստորագրել է մեկ տարվա պայմանագիր հարավկորեական Ինչխոն Դեկիո ակումբի հետ $31 500 գնով։

### Ազգային Հավաքական

1991 թվականին 16 տարեկան հասակում խաղացել է աշխարհի առաջին առաջնությունում հավաքականի կազմում։ Նաև ընդգրկվել է հավաքականի կազմում 1995, 1999 և 2007 թվականների մրցաշարերում։ 2003 թվականի առաջնությունը բաց է թողել վնասվածքի պատճառով։

Հանդես է եկել Ատլանտայի, Սիդնեյի, Աթենքի և Պեկինի Օլիմպիական խաղերում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Soccerdonna (գերմ.) — 2010.
2. 1 2 3 4 5  Pretinhas Korean Dream
3. ↑  «Freedom Trade Pretinha to CyberRays». Associated Press.
4. ↑  «CyberRays need another scorer». sfgate.com.
5. ↑  «Pretinha comes back to haunt Freedom». washingtontimes.com.
6. ↑  «CyberRays' Pretinha sidelined by knee injury». sfgate.com.

Արտաքին հղումներ
----------------

* Պրոֆիլը FIFA-ի կայքում Արխիվացված 2015-07-11 Wayback Machine
* Պրոֆիլը WUSA-ի կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · soccerdonna.de · Soccerway · worldfootball.net (խաղացող) · Բրազիլիայի օլիմպիական կոմիտե · ՖԻՖԱ |

 |
**Վիկտոր Չինեդու Անիչեբե** (անգլ.՝ Victor Chinedu Anichebe, ապրիլի 23, 1988(1988-04-23), Լագոս, Նիգերիա), նիգերիացի և անգլիացի ֆուտբոլիստ, հանդես է գալիս անգլիական Սանդերլենդում կիսապաշտպանի և հարձակվողի դիրքում։ Անիչեբեն հանդես է եկել նաև Նիգերիայի ֆուտբոլի ազգային հավաքականում։

Կարիերա
-------

### Ակումբային

Վիկտոր Անիչեբեն «Էվերթոնի» սան է։ Լիվերպուլյան ակումբի պահեստային կազմում սկսել է խաղալ 15 տարեկանում, իսկ 2006 թվականի փետրվարի 27-ին նա կատարել է իր դեբյուտը հիմնական կազմում՝ Անգլիայի գավաթի խաղարկության «Չելսիի» դեմ խաղի 89-րդ րոպեին փոխարինելով Սայմոն Դևիսին։ 2006 թվականի ապրիլին, Անիչեբեն ստորագրել է իր առաջին պրոֆեսիոնալ պայմանագիրը «Էվերթոնի» հետ։ 2006 թվականի մայիսի 7-ին ֆուտբոլիստը բացելէ իր գոլերի հաշիվը «իրիսոկների» կազմում, գրավելով «Վեստ Բրոմվիչ Ալբիոնի» դարպասը։ Ըստ 2005/06 մրցաշրջանի արդյունքների նա ճանաչվել է «Էվերթոնի» պահեստային թիմի լավագույն խաղացող։

2006 թվականի դեկտեմբեր 30֊ին Անիչեբեն ձևակերպել է իր կարիերայի առաջին դուբլը (գրավելով «Նյուքասլ Յունայթեդի» դարպասը)։ Ընդհանուր առմամբ 2006/07 մրցաշրջանում ֆուտբոլիստն «Էվերտոնի» կազմում անցկացրած 23 խաղերի ընթացքում խփել է 4 գոլ։ 2007/08 մրցաշրջանում հարձակվողը կարողացավ խփել միայն 1 գոլ Պրեմիեր լիգայի 27 խաղերում, բայց նա կարողանում է իրեն լավ դրսեվորել ՈՒԵՖԱ-ի գավաթի խաղարկությունում, որտեղ աչքի է ընկնում Խարկովի «Մետալիստի», «Լարիսա», «Նյուրնբերգի» և «Բրան» ակումբների դարպասները գրավելով։ Մրցաշրջանի արդյունքներով նա ճանաչվել է ակումբի լավագույն երիտասարդ խաղացողը մրցաշրջանում։

2009 թվականի փետրվարի 22֊ին Անիչեբեն լուրջ վնասվածք է ստացել բախվելով «Նյուքասլի» կիսապաշտպան Քեվին Նոլանին։ Դրա պատճառով Վիկտորը ստիպված էր բաց թողնել առաջիկա 11 ամիսների խաղերը։ Վիկտոր Անիչեբեի առաջին հանդիպումը ծանր վնասվածքից ապաքինվելուց հետո տեղի է ունեցել 2010 թվականի հունվարին՝ «Սանդերլենդի» դեմ խաղում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  «Victor Anichebe settles after suing Newcastle over Kevin Nolan tackle» (անգլերեն). Daily Mail. 2011 թ․ մարտի 3. Արխիվացված օրիգինալից 2012 թ․ փետրվարի 29-ին. Վերցված է 2012 թ․ հունվարի 16-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**Սառա աբու Սաբահ** (հոկտեմբերի 27, 1999(1999-10-27), Դյուսելդորֆ, Գերմանիա), հորդանանցի ֆուտբոլիստ, կիսապաշտպան, ով հանդես է գալիս գերմանական Բայեր Լևերկուզենի կանանց թիմում։ Նա Հորդանանի մինչև 17 տարեկանների հավաքականում մասնակցել է 2016 թվականի ֆուտբոլի կանանց մինչև 17 տարեկանների աշխարհի առաջնությանը։ 2017 թվականից հանդես է գալիս Հորդանանի կանանց հավաքականում։

Վաղ տարիներ
-----------

Նրա հայրը Գերմանիա է ներգաղթել 1994 թվականին։ Աբու Սաբահը ֆուտբոլ սկսել է խաղալ 4 տարեկան հասակում, երբ իր մայրը նրան գրանցեց տղաների ֆուտբոլային ակումբում։

Երիտասարդական կարիերա
---------------------

Սառա աբու Սաբահը խաղացել է գերմանական «Էսսեն» և «Բայեր Լևերկուզեն» ակումբների երիտասարդական թիմերում։ 2014-15 մրցաշրջանում հանդես է եկել Բունդեսլիգայի կանանց Մ17 առաջնությունում։

Ակումբային կարիերա
------------------

2016 թվականի մարտի 20-ին նա «Բայեր Լևերկուզենի» հետ իր առաջին հանդիպումն է անցկացրել Գերմանիայի ֆուտբոլի կանանց առաջնությունում՝ դառնալով հորդանանցի առաջին կին ֆուտբոլիստը, որը խաղացել է Հորդանանից դուրս և առաջին արաբ ֆուտբոլիստը, որը խաղացել է Գերմանիայի կանանց առաջնությունում։ 2017 թվականին նա խաղում էր Գերմանիայի կանանց երրորդ դիվիզիոնում։

Միջազգային կարիերա
------------------

Աբու Սաբահը Հորդանանի Մ17 հավաքականում առաջին հանդիպումն անց է կացրել 2015 թվականին։ 2016 թվականի ֆուտբոլի կանանց մինչև 17 տարեկանների առաջնությունում, որը կայացել է Հորդանանում, նա նորամուտը նշել է Իսպանիայի հավաքականի դեմ խաղում։ Իր առաջին գոլը խփել է Մեքսիկայի դեմ խաղում, որում իր թիմը պարտվել է 1-4 հաշվով։

Հորդանանի կանանց հավաքականում նորամուտը նշել է 2017 թվականի սեպտեմբերին Լատվայի հավաքականի դեմ ընկերական խաղում, որը կայացել է Ռիգայում և ավարտվել է 2-1 հաշվով։ Նա այն կանանց թվում է եղել, որոնք 2018 թվականի ֆուտբոլի կանանց ասիական գավաթում ներկայացրել են Հորդանանը։

Ծանոթագրություններ
------------------

1. 1 2  Soccerdonna (գերմ.) — 2010.
2. 1 2  FBref.com(բազմ․)
3. 1 2  «Sarah Abu Sabbah». *DFB Data Center*. Deutscher Fußball-Bund. Վերցված է 2018 թ․ ապրիլի 7-ին.
4. 1 2  «Group A - Final squad list». *the-afc.com*. 2018 թ․ մարտի 29. Վերցված է 2018 թ․ մարտի 29-ին.
5. 1 2 3  Freij, Muath (2016 թ․ հոկտեմբերի 8). «Sara Abu Sabbah's passion for football brings her closer to Jordan». *The Jordan Times*. Վերցված է 2018 թ․ ապրիլի 7-ին.
6. 1 2  «Jordan's Abu-Sabbah proud to make history». *FIFA*. 2016 թ․ հոկտեմբերի 4. Արխիվացված է օրիգինալից 2018 թ․ հունիսի 13-ին. Վերցված է 2018 թ․ ապրիլի 7-ին.
7. 1 2  «Sarah (17): Nationalspielerin Aus der 3.Liga» [Sarah (17): National team player of 3. Liga]. *Fussball.de* (German). 2017 թ․ հոկտեմբերի 22. Վերցված է 2018 թ․ ապրիլի 7-ին.`{{cite news}}`: CS1 սպաս․ չճանաչված լեզու (link)
8. ↑  «Sarah ABU-SABBAH». *FIFA*. Արխիվացված է օրիգինալից 2018 թ․ հունիսի 13-ին. Վերցված է 2018 թ․ ապրիլի 7-ին.
9. ↑  «AFC Women's Asian Cup : Jordan 1-2 Philippines (Lineups)». Վերցված է 2018 թ․ ապրիլի 7-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · soccerdonna.de · worldfootball.net (խաղացող) · Գերմանական ֆուտբոլային միություն · ՖԻՖԱ |

 |
**Խեսուս Արտուրո Պագանոնի Պենյա** (իսպ.՝ Jesús Arturo Paganoni Peña,սեպտեմբերի 24, 1988(1988-09-24), Գվադալախարա, Մեքսիկայի Միացյալ Նահանգներ), մեքսիկացի ֆուտբոլիստ, պաշտպան։ Այժմ խաղում է մեքսիկական «Վերակրուս» ակումբում։

Ակումբային կարիերա
------------------

Խեսուս Պագանոնին ֆուտբոլիստի իր կարիերան սկսել է իր հարազատ քաղաքի «Ատլաս» ֆուտբոլային ակումբում։ 2007 թվականի ապրիլի 15-ին նա իր նորամուտն է նշել Մեքսիկայի առաջնությունում` փոխարինման դուրս գալով «Գվադալախարա» ակումբի հետ դերբիում։ 2010 թվականի ապրիլի 4-ին իր առաջին գոլն է խփել բարձրագույն առաջնությունում` հավասարեցնելով հաշիվը «Ատլանտե»ի դեմ տնային խաղի ժամանակ։ 2012 թվականին վարձավճարով տեղափոխվել է մեքսիկական «Տոլուկա» ակումբ, սակայն առաջնության ընթացքում ակումբի կազմում խաղադաշտ է դուրս եկել միայն մեկ անգամ։

2014 թվականի երկրորդ կեսին Պագանոնին կրկին վարձավճարով խաղացել է «Իրապուատո» ակումբի կազմում` մասնակցելով Մեքսիկայի բարձրագույն լիգայի առաջնությանը։

2015 թվականի սկզբից Խեսուս Պագանոնին խաղում է «Վերասկուսի» կազմում։

Ձեռքբերումներ
-------------

Մեքսիկա «**Վերակրուս**»

* Մեքսիկայի գավաթ (**1**), 2016

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967.
4. ↑  «Atlas Guadalajara 0 : 2 Deportivo Guadalajara» (անգլերեն) — worldfootball.net. Վերցված է 17 октября 2017-ին.
5. ↑  «Atlas Guadalajara 3 : 3 CF Atlante» (անգլերեն) — worldfootball.net. Վերցված է 17 октября 2017-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը worldfootball.net կայքում
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · Soccerway · Transfermarkt (խաղացող) |

 |
**Անդրեյ Հակոբի Հակոբյանց** (օգոստոսի 27, 1977(1977-08-27), Տաշքենդ, Ուզբեկական ԽՍՀ, ԽՍՀՄ), հայկական ծագում ունեցող ֆուտբոլիստ, կիսապաշտպան, Ուզբեկստանի հավաքականի նախկին խաղացող։

Կարիերա
-------

### Ակումբային

Չորս տարի խաղացել է ուզբեկական «Պախտակոր» ակումբում, որի կազմում դարձել է Ուզբեկստանի չեմպիոն և հաղթել երկրի գավաթի առաջնությունում։ 1999 թվականին ճանաչվել է Ուզբեկստանի լավագույն ֆուտբոլիստ։ 2000 թվականին Հակոբյանցին հնարավորությունն է տրվում տեղափոխվել ռուսական ակումբ։ Նա ուներ մի քանի տարբերակ. գործակալը բանակցություններ էր վարում Սամարայի «Կռիլյա Սովետով» և Սանկտ Պետերբուրգի «Զենիթ» ակումբների հետ, սակայն արդյունքում Հակոբյանցը տեղափոխվեց «Ռոստով» ակումբ, որի կազմում խաղաց Ռուսաստանի առաջնությունում և երկրի գավաթի առաջնությունում՝ անցկացնելով ավելի քան 120 խաղ։ 2005 թվականին «Ռոստով» ակումբի հետ կնքված պայմանագրի ժամկետը սպառվեց։ Մրցաշրջանի կեսերին Անդրեյ Հակոբյանցին առաջարկեցին երկարացնել պայմանագրի ժամկետը, սակայն նա հրաժարվեց՝ որոշելով, որ պետք չէ փոխել ակումբը։ 2006 թվականին տեղափոխվեց Նովոռոսիյսկի «Չեռնոմորեց» ակումբ, որի կազմում խփեց ռեկորդային թվով 15 գոլ։ 2007 թվականին հանդես է եկել նախ Լատվիական «Դաուգավա» ապա «Դարիդա» ակումբներում։ 2008 թվականին մրցաշրջանի կեսն անցկացրել է «Պախտակոր» ակումբում, որի կազմում դարձել է Ուզբեկստանի առաջնության արծաթե մեդալակիր։ Ողջ 2009 թվականին հանդես է եկել Սամարղանդ քաղաքի «Դինամո» ակումբում, իսկ 2010 թվականին դարձել է «Նիժնի Նովգորոդ» ակումբի խաղացող։ 2011 թվականին խաղացել է «Լուչ Էներգիա» ակումբում։ 2012 թվականից խաղացել է Ձերժինսկի «Խիմիկ» ակումբում։

### Հավաքականի կազմում

Ուզբեկստանի հավաքականի կազմում 1998-2005 թվականներին անցկացրել է 40 խաղ և խփել 6 գոլ։

Ձեռքբերումներ
-------------

* Ուզբեկստանի չեմպիոն - 1998
* Ուզբեկստանի առաջնության արծաթե մեդալակիր - 2008
* Ուզբեկստանի գավաթի գավաթակիր - 1997
* Ուզբեկստանի գավաթի առաջնության եզրափակչի մասնակից - 2008
* «Արևմուտք» տարածաշրջանի երկրորդ դիվիզիոնի հաղթող - 2012/13

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  «Андрей Акопянц подписал контракт с дзержинским "Химиком"». Արխիվացված է օրիգինալից 2012 թ․ օգոստոսի 6-ին. Վերցված է 2016 թ․ հունվարի 18-ին.

Արտաքին հղումներ
----------------

* Վիճակագրությունը National Football Teams կայքում (անգլ.)
* Профиль игрока на сайте болельщиков новороссийского «Черноморца»
* 


|  |  |
| --- | --- |
|  | ***Անդրեյ Հակոբյանց***էջը Վիքիպահեստում |



|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · National Football Teams.com · Soccerway · Sportbox.ru · Transfermarkt (խաղացող) · Transfermarkt (մարզիչ) · ՌՊԼ (խաղացող) |

 |
**Խաբեություն (ֆիլմ)** (անգլ.՝ Shooting Fish), 1997 թվականի կատակերգություն, մելոդրամա։ Ֆիլմի ռեժիսորը Ստեֆան Շվարցն է, սցենարի հեղինակները՝ Ստեֆան Շվարցը և Ռիչարդ Հոլմսը։ Ֆիլմի պրեմիերան կայացել է 1997 թվականի օգոստոսի 22-ին։

Սյուժե
------

Դիլանը հմայիչ ամերիկացի է, իսկ նրա ընկեր Ջեզը՝ անգլիացի տեխնիկական հանճար, բայց Դիլանն ու Ջեզը խաբեբաներ են։ Նրանք մանկատան սաներ են, ովքեր ունեին մեկ վաղեմի երազանք. նրանց հարկավոր է 1 000 000 ֆունտ ստերլինգ իրենց երազանքների տունը գնելու նպատակով։ Նրանք մտածում են, թե որտեղից կարող են գտնել այդքան գումար, բայց նաև վստահ են, որ եթե կա նպատակ, ուրեմն ցանկացած եղանակով կարելի է հասնել դրան։ Ընկերների կարծիքով փոքր խարդախությունը երկար ճանապարհ է, և եթե պետք է խաղալ, ուրեմն դա պետք է անել լուրջ։

Ջեզն ու Դիլանը չեն պատրաստվում խաբել ազնիվ աշխատողներին։ Նրանք խաղում են հարուստների ժլատության հաշվին։ «Ձայնը ճանաչող համակարգիչների» խարդախություն-վաճառքի համար տղաները վարձում են Ջորջի անունով մի ուսանողուհու և շուտով երկուսն էլ սիրահարվում են նրան։ Նրանք համոզում են աղջկան, որ իրենք գործում են Ռոբին Հուդի նման. խաբում են հարուստներին, որպեսզի որբերի համար տուն կառուցեն (մոռանալով նշել, որ այդ որբերը հենց իրենք են)։ Շուտով պարզվում է, որ աղջկան ևս գումար է պետք. նա փորձում է պահպանել տոհմական կալվածքները, որտեղ ապաստան են գտնում խնամքի կարիք ունեցող երեխաները։ Երբ Ջեզին ու Դիլանին տանում են բանտ, նրանց ճակատագիրն ու ամբողջ գումարը հայտնվում են Ջորջիի ձեռքերում։

Դերերում
--------

* Դեն Ֆուտտերման-Դիլան
* Ստյուարտ Տաունսենդ-Ջեզ
* Քեյթ Բեքինսեյլ-Ջորջի

Ստեղծողներ
----------

* Սցենարիստներ՝ Ստեֆան Շվարց, Ռիչարդ Հոլմս
* Պրոդյուսերներ՝ Ռիչարդ Հոլմս, Գլայնիս Մյուրրեյ, Քրիս Քրեյբ, Գրեհեմ Հեմփսոն Սիլկ, Լեսլի ՄաՆիլ, Նիլ Պեպլոու
* Օպերատոր՝ Հենրի Բրեհամ, Քեյթ Ռոբինսոն
* Կոմպոզիտոր՝ Ստանիսլավ Սիրևիչ
* Նկարիչներ՝ Մաքս Գոտլիբ, Սյու Ֆերգյուսոն, Ստյուարտ Միչեմ
* Մոնտաժ՝ Ալան Ստրախան

Ծանոթագրություններ
------------------

1. ↑
2. ↑  «Time Out Review». Time Out. Վերցված է 2012 թ․ օգոստոսի 8-ին.
3. ↑  BBFC: *Shooting Fish*, video, 6 April 1998
4. ↑  BBFC: *Shooting Fish*, video, 16 April 2001

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**Դենիս Մաքսիմովիչ Տալալայ** (ռուս.՝ Денис Максимович Талалай, փետրվարի 10, 1992(1992-02-10), Մոսկվա, Ռուսաստան),ռուս ֆուտբոլիստ, կիսապաշտպան։

Կարիերա
-------

Կարիերան սկսել է Ռուսաստանի սիրողական առաջնության «Մոսկվա» (2010) և «Ստոլիցա» (2011-2013) ակումբներում, «Ստոլիցայի» կազմում մեկ խաղ է անցկացրել Ռուսաստանի գավաթի 2011/12 խաղարկության 1/256 եզրափակչում Սմոլենսկի «Դնեպրի» դեմ (0:2)։ 2013 թվականի ամռանը Նովոչերկասկից տեղափոխվել է ՊՖԼ-ի առաջնության ակումբ ՄԻՏՈՍ, որտեղ երկու տարվա ընթացքում մասնակցել է 51 խաղի, խփել է 6 գնդակ։ 2015 թվականի երկրորդ կեսը անցկացրել է հայկական «Միկայում», Հայաստանի առաջնությունում մասնակցել է 12 խաղի, խփել 1 գոլ։ 2015/16 մրցաշրջանից առաջ տեղափոխվել է ՊՖԼ «Զենիթ-Իժևսկ» ակումբ։ 2017-2018 թվականներին հանդես է եկել «Խիմկիում»։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Днепр — Столица (2:0) 26 апреля 2011. Россия. Кубок России. 2011-12. Протокол матча». Արխիվացված օրիգինալից 2016 թ․ դեկտեմբերի 28-ին. Վերցված է 2016 թ․ դեկտեմբերի 26-ին.

Արտաքին հղումներ
----------------

* Ֆուտբոլիստի էջը Սիրողական ֆուտբոլային լիգայի կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) · ՌՊԼ (խաղացող) |

 |
**Իմ հայրը և իմ որդին** (թուրքերեն՝ Babam ve Oğlum), թուրք ռեժիսոր Չաղան Ըրմաքի ֆիլմը, որը նկարահանվել է 2005 թվականին։ Համարվում է թուրքական կինեմատոգրաֆիայի ամենավարձույթային ֆիլմերից մեկը։ 2017 թվականի հունվարի 1-ի տվյալներով ֆիլմը զբաղեցրել է 86-րդ հորիզոնականը IMDB վարկածով լավագույն ֆիլմերի ցանկում։ Ֆիլմում նկարահանվել են Ֆիքրեթ Քուշքան, Չեթին Թեքինդորը, Էգե Թանմանը, Հյումեյրա Աքբայը, Տուբա Բույուկյուսթունը, Հալիտ Էրգենչը և ուրիշներ։

Սյուժե
------

Երիտասարդ տղամարդը Սադըք անունով (Ֆիքրեթ Քուշքան) լքում է հայրենի Էգեյան ծովի ափերը, որպեսզի սովորի Ստամբուլի համալսարանի ժուռնալիստիկայի ֆակուլտետը։ Նրա հայրը՝ Հուսեյնը (Չեթին Թեքինդոր) դժգոհ է որդու ընտրությունից և ցանկանում է, որ նա դառնա ագրոտեխնիկ, որի արդյունքում կարող է կառավարել ընտանեկան ֆերման։ Համալսարանում Սադըքը համալրում է ձախ էքստրեմիստների շարքերը։ Իմանալով այդ մասին՝ Հուսեյնը կապերը խզում է որդու հետ։

1980 թվականի սեպտեմբերի 12-ին սկսում են Սադըքի հղի կնոջ երկունքի ցավերը։ Փնտրելով մարդկանց, ովքեր նրանց կարող են օգնել հասնելու հիվանդանոց՝ նրանք դուրս են գալիս փողոց, սակայն ոչ մեկին չեն հանդիպում։ Պատճառը հեղափոխության փորձից հետո հայտարարված պարետային ժամն էր։ Քաղաքային զբոսայգում Սադըքի կինը տղա է ծննդաբերում և շուտով մահանում։ Երեխային կոչում են Դենիզ, հավանաբար թուրքական երիտասարդության կուռք Դենիզ Գեզմիշի անունով։

Զինվորականները ձերբակալում են Սադըքին՝ քաղաքական հայացքների համար։ Հարցաքննության ժամանակ նրան տանջում են և շուտով դատապարտում երեք տարվա ազատազրկման։ Բանտից դուրս գալուց հետո իմանում է, որ շուտով մահանալու է։ Բանտում անցկացրած տարիներին, նրա առողջությունը վատթարացել է։ Որդու հետ միասին վերադառնում է հայրական տուն, սակայն հայրը հրաժարվում է նրա հետ խոսել, անգամ վերադարձից հետո։ Դենիզի համար, ով հետաքրքրված էր կոմիքսների աշխարհով, փոխվում են կյանքի գույները՝ ֆերմա տեղափոխվելուց հետո։ Նա ծանոթանում է իր տատիկի (Հյումեյրա Աքբայ), տրակտորիստի, ռադիոսեր էլեկտրիկի, Հանիֆե մորաքրոջ, ում ձեռքերը, մինչև ուսեր պատված են ապարանջաններով, ինչպես նաև հորեղբայր Սալիմի հետ (Եթքին Դիքինջիլեր)։

Սադըքը և Հյուսեյնը հաշտվում են։ Սադըքը հանդիպում է իր հին ընկերներին և առաջին սիրուն, ով ամուսնացած էր ուրիշի հետ և ուներ երեխաներ։ Ֆիլմի վերջում Սադըքը հիվանդությունից մահանում է, իսկ Հյուսեյնը և նրա կինը Դենիզին վերցնում են իրենց խնամակալության տակ։

Ծանոթագրություններ
------------------

1. ↑  Internet Movie Database — 1990.
2. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Էնդրյու Էնդի Մեյթ** (հունգ.՝ Andrew "Andy" Mate, մարտի 19, 1940(1940-03-19), Բուդապեշտ, Հունգարիայի Թագավորություն - մայիսի 13, 2012(2012-05-13), Հունգարիա), եղել է հունգարո-ամերիկյան կիսապաշտպան, որը իր կարիերայի մեծ մասն անցկացրել է գերմանաամերիկյան ֆուտբոլային լիգայում։ Նա նաև խաղացել է Բունդեսլիգայում (Bundesliga), Ազգային պրոֆեսիոնալ ֆուտբոլային լիգայում (1967) և հյուսիամերիկյան ֆուտբոլային լիգայում։ Նա ստացել է սպորտային կոլպակ ԱՄՆ-ի տղամարդկանց հավաքականի խաղերին 1964 թվականին։ Էնդի Մեյթը մահացել է իր հայրենի Հունգարիայում 2012 թվականին։

Մասնագիտական կարիերա
--------------------

Մեյթը իր կարիերայի մեծ մասը անցկացրել է Նյու Յորք-Հունգարիայի հետ գերմանա-ամերիկյան ֆուտբոլային լիգայում։ 1962 թվականին Էնդի Մեյթը հաղթել է 2 լիգաներում և շահել է Ազգային առաջնության գավաթը։ 1963 թվականին նա Չեմպիոնական գավաթի համար Մեքսիկայի հետ խաղում առաջին խաղակեսին խփել է 5 գոլ(CONCACAF Champions' Cup)։
1967 թվականին Մեյթը մեկ խաղասեզոնին խաղացել է Նյու-Յորքի Ջեներալզ Ազգային պրոֆեսիոնալ ֆուտբոլային լիգայում 1971 թվականին։ 
1975 թվականին Էնդի Մեյթը խաղացել է Նյու Ջերսի(New Jersey) Ամերիկյան ֆուտբոլային լիգայում։

Ազգային հավաքական
-----------------

Մեյթը շահել է սպորտային գլխարկ 1964 թվականի մայիսի 27-ին։

Ծանոթագրություններ
------------------

1. 1 2  Former U.S. international Mate passes away
2. ↑  «Former U.S. international Mate passes away». Արխիվացված է օրիգինալից 2012 թ․ հունիսի 20-ին. Վերցված է 2016 թ․ հոկտեմբերի 28-ին.
3. ↑  «The Year in American Soccer - 1962». Արխիվացված է օրիգինալից 2007 թ․ հոկտեմբերի 31-ին. Վերցված է 2016 թ․ հոկտեմբերի 28-ին.
4. ↑  The Open Cup Final: 1914-2009
5. ↑  Prüß / Irle: *Tore, Punkte, Spieler. Die komplette HSV-Statistik*, p. 342
6. ↑  NASL stats
7. ↑  National Team Player Register
8. ↑  «USA - Details of International Matches 1885-1969». Արխիվացված է օրիգինալից 2010 թ․ հունվարի 17-ին. Վերցված է 2016 թ․ հոկտեմբերի 28-ին.

Արտաքին հղումներ
----------------

* NASL stats

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | National Football Teams.com |

 |
*Վիքիպեդիայում կան հոդվածներ Թովմասյան ազգանունով այլ մարդկանց մասին։*

**Մարտին Լևոնի Թովմասյան** (մարտի 5, 1925(1925-03-05), Երևան, Հայկական ԽՍՀ, ԱԽՖՍՀ, ԽՍՀՄ - սեպտեմբերի 16, 2008(2008-09-16), Երևան, Հայաստան), հայ ճարտարապետ, ՀՀ վաստակավոր ճարտարապետ (2007)։

Կենսագրություն
--------------

1949 թվականին ավարտել է Բաքվի ինդուստրիալ և 1955 թվականին՝ Մոսկվայի ճարտարապետական ինստիտուտները։ 1970 թվականից դասավանդել է ԵՊՃՇՀ-ում (պրոֆեսոր՝ 2002 թվականից)։ 1955-1969 թվականներին աշխատել է Բաքվի նախագծային կազմակերպություններում, 1969-1989 թվականներին՝ Երևաննախագիծ ինստիտուտի ճարտարապետության, ապա՝ գլխավոր հատակագծի արվեստանոցների ղեկավար, 1989-1993 թվականներին՝ փոխտնօրեն։

Ստեղծագործական ուղի
-------------------

1950 թվականից Մարտին Թովմասյանի նախագծերով Բաքվում իրականացվել են բնակելի տներ, «Կանաչ թատրոնը» (1962), Նավթագործների պողոտայի կառուցապատումը (1964), հյուրանոցային համալիր «Նեֆտյանիե կամնի»-ում (1964-1968), Նախիջևանում՝ արվեստի թանգարան (1960) և այլն, Երևանում՝ Հարավ-արևմտյան (1970-1975), Արևմտյան (1974, նաև՝ Ա-1, Ա-2, Ա-3 միկրոշրջանների կառուցապատումը), Նուբարաշենի գլխավոր (1983) հատակագիծը, Մալաթիա-Սեբաստիա թաղապետարանի վարչական շենքը (1985), Գյումրու № 58 թաղամասի կառուցապատումը (1990), Ստեփանակերտի կենտրոնի մանրամասն հատակագծման նախագիծը (1990) և այլն։

Համահեղինակ է «Խորհրդային Հայաստանի ճարտարապետությունը» մենագրության (ռուսերեն, 1986)։

Պարգևներ
--------

* «Տարվա լավագույն նախագիծ» համամիութենական ստուգատեսի դափնեկիր, 1983
* ԽՍՀՄ ճարտարապետների միության ոսկե մեդալ (1984 թվական, Արևելյան Հայաստանի միացումը Ոուսաստանին 150-ամյակի համալիրի մրցութային նախագծի համար)
* ՀՀ վաստակավոր ճարտարապետ, 2007

Ծանոթագրություններ
------------------

1. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
**«Առն. թագավորությունը ճամփեզրին»** (շվեդ.՝ Arn - Riket vid vägens slut), շվեդ ռեժիսոր Պիտեր Ֆլինտի գեղարվեստական ֆիլմը, որը նկարահանվել է 2008 թվականին ու համարվում է «Առն. ասպետ-տաճարականը» կինոնկարի շարունակությունը։

Սյուժե
------

Առնը փախուստով փրկվում է սարանցիներից և ծանոթանում է նորվեգացու հետ։ Պաշտպանում է խաղաղասեր բեդուիններին դաժան եվրոպացիներից։ Սեսիլիային առաջարկում են դառնալ մայրապետ, նախորդի մահվանից հետո։ Բայց նա հեռանում է տաճարից և ուղևորվում Կնուտ թագավորի և նրա ընկերուհի թագուհու պալատ։ Այնտեղ հանդիպում է իր մեծ որդուն՝ Մագնուսին։ Խաչակիրների վրա (ինչպես նաև Առնի) հարձակվում է Սալադինների բանակը։ Սարացինները հաղթում են։ Խնջույքի ժամանակ Մագնուսի՝ Առնի որդու, ու մի դանիացու միջև տեղի է ունենում կարճատև ընդհարում, որի ժամանակ դանիացին ասում է, որ Մագնուսի հայրը անհետ կորած է։ Առնը վնասվածքից հետո արթնանում է Դամասկոսում՝ Սալահ ադ-Դինի տանը։ Նրանք փոխանակվում են բարիքներով, ու Սալահ ադ-Դինը նրան ուղարկում է տուն։ Սեսիլիան տխրությամբ վերադառնում է տաճար, սակայն դարպասների մոտ նրան հասնում է Առնը։ Ամուսնություն, առաջին ամուսնական գիշեր։ Նոր տան ու գյուղակի կառուցում։ Հղիություն։

6 տարի անց։ Դանիացին, որի հետ խնջույքի ժամանակ վիճել էր Մագնուսը, հայտնում է Առնի գյուղակի տարածքների կառավարման իրավունքների մասին։ Կնուտը մահանում է ծանր հիվանդությունից։ Նոր արքան տրամադրված է Առնի դեմ ու ցանկանում է սպանել նախկին թագավոր Կնուտի երեխաներին։ Սակայն Առնի ասպետը, որն ուղարկվել էր, որպեսզի պաշտպանի մահացած Կնուտի երեխաներին, հրաժարվում է խեղդել Կնուտի երեք որդիներին։ Առնի մարտիկը սպանում է ուղեկիցներին։ Նավակի վրա վիճաբանության հետևանքով վիրավորում են Բլանկայի (Կնուտի այրու) տղաներից մեկին։ Երեխաները մարտիկների հետ գալիս են գյուղակ, սակայն փոքր որդին, արդեն մահացած է։ Առնը գնում է կռվի։ Բոլորին հաղթում է։ Վերադառնում է, ասում. «Հիմա կլինի խաղաղություն», ընկնում ու մեռնում է վիրավորվելու հետևանքով։ Նրա թաղման արարողությունը։

Դերերում
--------

* *Յոակիմ Նատերկվիստ* — Առն Մագնուսոն
* *Մորգան Ալինգ* — Էսկիլ Մագնուսոն
* *Բիբի Անդերսոն* — Ռիկիսսայի մայրը
* *Ջոյ Անդերսոն* — կանոնեսա
* *Զաքարիա Ատիֆ*ի — Իբրահիմ
* *Թոմաս Բոլմե* — դեկան
* *Նիկոլաս Բոլտոն* — Ժերար դե Ռիդֆոր
* *Ջոզեֆ Կախուն — Սիգե Ֆոլկեսոն*
* *Յակոբ Սեդերգրեն* — Էբբե Սունեսոն
* *Անդերս Բաասմո Կրիստիանսեն* — Հարալդ
* *Անիկա Հալին* — Լեոնա
* *Սոֆիա Հելին* — Սեսիլիա Ալգոտսդոտեր
* *Գորան Ռագներստամ* — Էռլանդ եպիսկոպոս
* *Գուստաֆ Սկարսգորդ* — արքա Կնուտ Էլիկսոն
* *Ստելան Սկարսգորդ* — Բիրգեր Բրոսա
* *Միլինդ Սոման* — Սալահ ադ- Դին
* *Յուել Կինաման* — Սվերկեր Կառլսոն

Մրցանակներ
----------

* 2009 — «Guldbagge Awards»
* 2009 — «Taurus Award» մրցանակի անվանակարգ

Ծանոթագրություններ
------------------

1. 1 2 3 4 5 6 7 8 9 10 11 12 13 14  ČSFD (չեխերեն) — 2001.
2. ↑

Աղբյուրներ
----------

* «Առն. թագավորությունը ճամփեզրին»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database |

 |